Geroa Bai

Geroa Bai EAJ alderdiak, Zabaltzen elkarteak eta Atarrabia Taldeak Nafarroa Garaian sortutako koalizio politikoa da. 2011ko irailaren 30ean aurkeztu zuten, Iruñean. Koalizioaren sorrera Nafarroa Bai koalizioan geratu ziren eragileek sustatu zuten, Batzarre, lehenik, eta Eusko Alkartasuna zein Aralar, ondoren, aurreko koalizio hartatik kanpo geratu ostean.

Geroa Bai 2011ko Espainiako hauteskunde orokorretan aurkeztu zen Nafarroako Foru Erkidegoan, eta 42.411 boto eskuratu zituen (botoen % 12,84). Emaitza horren ondorioz, Uxue Barkosek eserleku bat eskuratu zuen Espainiako Diputatuen Kongresuan.

2014ko azaroaren 16an, Uxue Barkos eta Itziar Gomez hautagaiak aurkeztu zituen alderdiak.«Uxue Barkos eta Itziar Gomez hautagaiak aurkeztu ditu Geroa Baik», Berria, 2014-11-16. 2015eko Nafarroako Parlamenturako hauteskundetan bigarren indarra bilakatu zen Nafarroako Parlamentuan, 9 eserleku lortu ondoren.«Nafarroan aldaketa begiztatzen da», EITB.eus, 2015-5-24.

2017ko uztail erdialdean, Espainiako Kontuen Auzitegiak, lehenago hainbat epaitegik ere hala baieztatuta, baztertu egin zuen Uxue Barkos alderdiko buruzagiaren kontra Iustitia et Veritas elkarteak jarritako arauz kanpoko kobrantzen salaketa, alderdiak hasieratik hori faltsukeria zela argudiatu zuen bezala. Alderdiak gezurrezko salaketen bidez Barkosen jarduera 'zikintzea' leporatu zion UPNri, "dietak bidezkoak izanik ere". Egun batzuk lehenago, Mayor Orejak (Geroa Bai buru duen) Nafarroako Gobernuaren "zati bat ETArena" dela adierazi zuen, eta alderdiak gogor gaitzetsi zuen PPko politikaria, baita gobernu horren kontra etengabeko gezurretan aritzea leporatu ere.

2020ko abenduan, Geroa Bai koalizioa indartu nahian, Euzko Alderdi Jeltzalerekin eta Zabaltzen, Atarrabia Taldea eta independenteetako gainerako kideekin batera, Geroa alderdia sortu zuten, Uxue Barkosen buruzagitzapean

 Hauteskundeetako emaitzak 

 Nafarroako Parlamentua 

 Data Botoak Aulkiak Egoera Postua # % ±ep # ± 2015 53,497 %15.83 +0.43a  10px1a (10px7b) Gobernua 2.a 2019 60,323 %17.32 +1.49  10px0 Gobernua 3.a
a 2011n Nafarroa Bai 2011k lortutako emaitzekin alderatuta, Aralar barne izanik. b 2011-2015 legealdian EAJ eta Zabaltzen taldeek zituzten eserlekuekin alderatuta.

 Espainiako Gorte Nagusiak 

 Nafarroa 
+ Diputatuen Kongresua Data Botoak Aulkiak Egoera Postua # % ±ep # ± 2011 42.415 % 12,8 –5.6  10px0 Oposizioa 4.a 2015 30.642 % 8,7 –4.1  10px1  5.a 2016 14.343 % 4,3 –4.4  10px0  6.a 201922.150% 6,06 +1.76 10px0 5.a  + Senatua Data Aulkiak Postua # ± 2011  10px0 4.a 2015  10px1 2.a* 2016  10px1 6.a 2019 10px0 3.a*

 * Cambio-Aldaketa hautagaitzan (2015ean laugarren senataria, bigarren indarra UPN-PPren atzetik, eta 2019an hirugarren indarra senataririk gabe).

 Erreferentziak 

 Ikus, gainera 
 Nafarroa Bai

 Kanpo estekak 

Kategoria:Geroa Bai